EkBass/fiwiki-20250220-pages-articles huggingface dataset:
HK Triglav Kranj

Hokejski Klub Triglav Kranj on slovenialainen jääkiekkojoukkue Kranjn kaupungista. Joukkue on perustettu vuonna 1968 ja pelaa Inter-National- Leaguessa. == Joukkue kaudella 2014–2015 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Aleš Trobec L 2015 Kranj, Slovenia 20 Rok Stojanovič L 2015 Kranj, Slovenia 33 Kristian Senk Juniori Preddvor, Slovenia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Luka Logar R 2015 Kranj, Slovenia 6 Blaž Skrjanec L 2015 Kranj, Slovenia 13 Mihael Potočnik R 2015 Kranj, Slovenia 28 Miha Vilfan R Juniori Kranj, Slovenia 43 Miha Ahačič L 2015 Kranj, Slovenia 51 Jan Markelj L 2015 Kranj, Slovenia 61 Jan Lampic L Juniori Kranj, Slovenia 81 Urban Ban L Juniori Trzic, Slovenia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 8 Tilen Kalan R H Juniori 10 Žan Zupan L VLH 2015 Kranj, Slovenia 12 Žan Markic L KH 2015 Kranj, Slovenia 14 Urh Pecek L OLH Juniori Kranj, Slovenia 17 Miha Ješe L VLH 2015 Ljubljana, Slovenia 21 Kristof Potocnik L KH Juniori Kranj, Slovenia 22 Julijan Pugelj R KH / VLH 2015 Novo Mesto, Slovenia 29 Nejc Hočevar R VLH 2015 Ljubljana, Slovenia 58 Luka Kalan L KH Laina Kranj, Slovenia 63 Sebastjan Grošelj L H Juniori 65 Nejc Vovk L VLH 2015 Kranj, Slovenia 69 Anže Ahačič C L KH / OLH 2015 Kranj, Slovenia 77 Matevz Ban R OLH Juniori Trzic, Slovenia ==Aiheesta muualla== * http://hktriglav.si/ Luokka:Slovenialaiset jääkiekkoseurat Luokka:Vuonna 1968 perustetut urheiluseurat
Raincoat

Raincoat on vuonna 2004 ilmestynyt intialainen hindinkielinen draamaelokuva, jonka on ohjannut Rituparno Ghosh ja päärooleja näyttelevät Ajay Devgan ja Aishwarya Rai. Elokuva perustuu O. Henryn novelliin ”The Gift of the Magi”. Se kertoo kahdesta eroon joutuneesta rakastavaisesta, jotka tapaavat vuosien jälkeen ja saavat tietää totuuden toistensa elämästä. Raincoat voitti parhaan hindinkielisen elokuvan National Film Awards -palkinnon ja oli ehdolla parhaan elokuvan Crystal Globe -palkinnon saajaksi Karlovy Varyn elokuvajuhlilla. Rai voitti parhaan naispääosan Zee Cine Awards -kriitikkopalkinnon ja oli ehdolla parhaan naispääosan Filmfare Awards -palkinnon saajaksi. == Näyttelijät == == Lähteet == Luokka:Vuoden 2004 intialaiset elokuvat Luokka:Intialaiset romanttiset draamaelokuvat Luokka:Novelleihin perustuvat elokuvat Luokka:Hindinkieliset elokuvat
Nyt bailataan

Nyt bailataan (Can’t Hardly Wait) on Deborah Kaplanin ja Harry Elfontin ohjaama yhdysvaltalainen komediaelokuva vuodelta 1998. Se kertoo lukiosta valmistuneiden teinien koko yön kestävistä juhlista. == Rooleissa == == Lähteet == == Aiheesta muualla == * * * Luokka:Vuoden 1998 yhdysvaltalaiset elokuvat Luokka:Yhdysvaltalaiset nuortenelokuvat Luokka:Yhdysvaltalaiset komediaelokuvat
Adrian Belew

Adrian Belew (s. 23. joulukuuta 1949) on yhdysvaltalainen kitaristi, laulaja ja rumpali. Hän toimi King Crimsonin laulajana ja toisena kitaristina vuodesta 1981 vuoteen 2009. Tätä ennen hän toimi Talking Headsin konserttikitaristina ja soitti esimerkiksi Frank Zappan albumilla Sheik Yerbouti (1979). Belew on julkaissut myös 15 sooloalbumia. Belew on tunnettu runsaista kokeiluistaan erilaisten ääniefektien kanssa, kitarasyntetisaattorin käytöstä ja erilaisia eläimiä ja koneita jäljittelevistä kitarahälyäänistään. ==Diskografia== ===Studioalbumit=== *Lone Rhino (1982) *Twang Bar King (1983) *Desire Caught By the Tail (1986) *Mr. Music Head (1989) *Young Lions (1990) *Inner Revolution (1992) *The Acoustic Adrian Belew (1993) *Here (1994) *The Experimental Guitar Series Volume 1: The Guitar as Orchestra (1995) *Op Zop Too Wah (1996) *Belew Prints: The Acoustic Adrian Belew, Vol. 2 (1998) *Side One (2004) *Side Two (2005) *Side Three (2006) *e (2009) ===Livealbumit=== *Side Four (2007) *Live Overseas (2009) ===Kokoelmat=== *Desire of the Rhino King (1991) *Salad Days (1999) *Coming Attractions (2000) == Lähteet == * Sid Smith: In the Court of King Crimson Luokka:Yhdysvaltalaiset kitaristit Luokka:Vuonna 1949 syntyneet Luokka:Elävät henkilöt
Yokosuka

Yokosuka () on kaupunki Kanagawan prefektuurissa Kantōn alueella Japanissa. Se sijaitsee prefektuurin kaakkoisosassa Miuran niemimaalla Tokionlahden ja Sagaminlahden välissä Tyynenmeren rannalla. Kaupungissa on 409 340 asukasta (vuonna 2014) ja sen pinta-ala on 100,71 neliökilometriä. == Lähteet == == Aiheesta muualla == Luokka:Kanagawan prefektuurin kaupungit
La dolce vita (kappale)

La dolce vita on Anneli Saariston esittämä musiikkikappale, joka edusti Suomea Eurovision vuoden 1989 laulukilpailussa Sveitsin Lausannessa. Sen sävelsi Matti Puurtinen ja sanoitti Turkka Mali. Saariston taustalaulajina esiintyivät Anita Pajunen ja Jokke Seppälä ja espanjalaistyylisiä flamenco-kitaroita soittivat Antero Jakoila ja Bert Karlsson. Ossi Runne oli Suomen kapellimestarina 22:sen ja viimeisen kerran. Laulu saavutti 76 pisteellään seitsemännen sijan, mitä pidettiin kaikkien aikojen parhaana suomenkielisen euroviisun sijoituksena kilpailijamaiden määrään suhteutettuna.Pajala 2006 s. 280 Vuoden 2000 karsintojen aikaan Yleisradion järjestämässä Kaikkien aikojen euroviisu -äänestyksessä ”La dolce vita” vei voiton.Pajala 2006 s. 73 ==Lähteet== * ===Viitteet=== ==Aiheesta muualla== * La dolce vita Suomen Eurovisiokarsinnassa 1989, Ylen Elävä Arkisto Luokka:Suomen euroviisuedustuskappaleet Luokka:Vuoden 1989 euroviisuedustuskappaleet
Dolce vita

Dolce vita voi tarkoittaa: *Ihana elämä (La dolce vita), Federico Fellinin elokuva vuodelta 1960 *”La dolce vita”, Anneli Saariston esittämä Suomen Eurovisioedustuskappale vuodelta 1989 *”Dolce vita”, Gazebon Ryan Parisille säveltämä musiikkikappale vuodelta 1983
Kekokoi

Kekokoi (Myrmecozela ochraceella) on aitokoihin lukeutuva pieni perhoslaji. Se on elintavoiltaan myrmekofiili eli sidoksissa muurahaisiin. == Koko ja ulkonäkö == Kekokoi on 13–17 mm siipivälillään pieni perhoslaji. Etusiivet ovat vain heikosti kiiltävät ja yksiväriset sävyn vaihdellessa okrankeltaisesta ruosteenruskeaan. Myös takasiivet ovat aavistuksen kiiltävät, mutta harmaat tai harmaanruskeat ja niiden reunaripset ovat kellanruskeita. Tuntosarvet ovat pituudeltaan noin kaksi kolmasosaa etusiiven pituudesta.Svenska fjärilar == Levinneisyys ja lentoaika == Lajin levinneisyysalue ulottuu Skotlannista Keski-Euroopan poikki Baltiaan ja Pohjoismaihin sekä idässä Venäjälle saakka. Levinneisyyteen liittyy kuitenkin laajoja aukkoja, joista perhosia ei ole tavattu. Suomessa lajia on tavattu Ahvenanmaalta ja etelärannikolta pitkälle Lappiin, mutta havaintoja on vain hajanaisesti ja ne puuttuvat kokonaan laajoilta alueilta. Perhoset lentävät kesä-heinäkuussa.Perhoswiki == Elinympäristö ja elintavat == Kekokoi on piilotteleva laji, jonka elintavoista ei tiedetä kovinkaan paljoa. Se elää sekä toukkana että aikuisena muurahaiskekojen sisällä, pääasiassa suoympäristöissä. Isäntämuurahaisiksi on ilmoitettu ainakin tupsukekomuurahainen (Formica aquilonia), pohjankekomuurahainen (Formica lugubris) sekä kekomuurahainen (Formica rufa). Perhoset ovat aktiivisia öisin, mutta niitä tavataan lennosta harvoin ja silloinkin yksitellen. Voi olla etteivät perhoset lennä kuin etsiessään parittelukumppania. Tehokkain tapa löytää laji on töniä muurahaiskekoja, jolloin perhosia nousee pesän pinnalle yhdessä muurahaisten kanssa. Toukka on aktiivinen koko talven syöden pesästä löytyvää, hajoavaa orgaanista materiaalia. Suomen lajiston uhanalaisarvioinnissa 2010 kekokoi luokiteltiin silmälläpidettäväksi (NT)Jari- Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 460. == Ravinto == Toukka syö muurahaiskeosta löytyvää kuollutta orgaanista ainesta. == Lähteet == Luokka:Aitokoit
Koreanpoppeli

Koreanpoppeli (Populus koreana) on poppeleihin kuuluva laji, joka kasvaa luontaisena pohjoisessa Itä-Aasiassa. Sen lehtien alapinta on huomiota herättävän valkoinen. == Ulkonäkö ja koko == Koreanpoppelin runko on nuorena harmaanvihertävä, sileä, vanhemmiten himmeänharmaa ja kaarna on syvään uurtunut. Luontaisilla kasvupaikoilla puu voi yltää kolmekymmentä metriä korkeaksi, muualla korkeus jää noin 10–20 metriin. Sen latvus kasvaa pyöreänmuotoiseksi. Sillä on suuret ryppyiset lehdet, joiden lehtimuoto on soikea tai puikea ja pituus 10–12 senttimetriä. Niissä on paksut verkkosuonet. Erityisenä tuntomerkkinä on valkea alapinta. == Levinneisyys == Koreanpoppelin luontainen elinalue on pohjoisessa Itä-Aasiassa: Koillis-Kiinassa, Korean niemimaalla ja Venäjän Kaukoidässä. == Elinympäristö == Koreanpoppeli viihtyy auringossa tai puolivarjossa ja menestyy Suomen kasvillisuusvyöhykkeillä I–(II). Se tekee lehdet aikaisin keväällä ja halla ei haittaa sitä. == Käyttö == Koreanpoppelia käytetään paperimassan valmistamiseen, rakennuspuuksi ja vanerin tekemiseen. == Lähteet == == Aiheesta muualla == * Luokka:Haavat ja poppelit
BK Havlíčkův Brod

BK Havlíčkův Brod on tšekkiläinen jääkiekkoseura Havlíčkův Brodin kaupungista. Seura on perustettu vuonna 1928 ja se pelaa Tšekin toiseksi korkeimmalla sarjatasolla 1. Národní Hokejová Ligassa. ==Aiheesta muualla== * HC Havlickuv Brodin verkkosivut Luokka:1. Národní Hokejová Liga-seurat Luokka:Tšekkiläiset jääkiekkoseurat Luokka:Vuonna 1928 perustetut urheiluseurat Luokka:Vysočinan lääni
Sathi Geetha

Sathi Geetha (s. 5. heinäkuuta 1983) on intialainen pikajuoksija, joka on erikoistunut 400 metrin matkoihin. Geetha sijoittui vuoden 2004 kesäolympialaisissa seitsemänneksi 4x400 metrin viestijuoksukilpailussa. Hänen joukkuetovereitaan kilpailussa olivat Kalayathumkuzhi Matthews Beenamol, Chitra Soman ja Rajwinder Kaur. Geetha sijoittui hopealle vuoden 2005 Aasian mestaruuskilpailuissa. Hän teki myös oman ennätyksensä 51,75 sekuntia. == Aiheesta muualla == * Geethan IIHF-profiili Luokka:Elävät henkilöt Luokka:Vuonna 1983 syntyneet Luokka:Intialaiset pikajuoksijat
Hevosmuurahaiskoi

Hevosmuurahaiskoi (Niditinea truncicolella) on pieni ja huonosti tunnettu, myrmekofiilinen eli muurahaisten seurassa elävä perhoslaji. == Koko ja ulkonäkö == Hevosmuurahaiskoin etusiivet ovat tumman harmaanruskeat ja siipisuomut ovat melko suuria. Aivan siiven kärjessä saattaa joillakin yksilöillä olla muutamia valkoisia täpliä. Takasiivet ovat yksivärisen harmaanruskeat. Päälaella on oranssinruskea tupsu ja huulirihmat ovat kellertävät, niiden kärkijaokkeissa on tummia poikkivöitä ja toisen jaokkeen ulkosyrjässä on neljä okaa. Siipiväli on 9–13 mm.Svenska fjärilar . == Levinneisyys ja lentoaika == Lajia on tavattu Suomesta, Ruotsista, Norjasta, Venäjältä, Virosta, Liettuasta, Saksasta, Tšekistä, Slovakiasta, Sveitsistä, Italiasta ja Espanjasta.SLU: Artfaktablad Suomessa koista on hajanaisesti havaintoja ympäri maata, mutta vain harvakseltaan ja ne painottuvat länteen ja pohjoiseen. Perhoset lentävät kesä-heinäkuussa. == Elinympäristö ja elintavat == Hevosmuurahaiskoi on täysin sidoksissa hevosmuurahaiseen (Camponotus herculeanus). Perhoset ja niiden toukat elävät muurahaisten pesissä eikä niitä tavata lennosta käytännössä koskaan. Joskus pesää häirittäessä ne voivat kuitenkin poistua sieltä ja liikkua kävellen pesäaukon ympäristössä. Lajin elintavat ovat muutoin jokseenkin tuntemattomat. Suomen lajiston uhanalaisarvioinnissa vuonna 2010 hevosmuurahaiskoi todettiin silmälläpidettäväksi lajiksiJari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 460. Sama luokitus sillä on myös Ruotsissa. == Ravinto == Toukan arvellaan syövän muurahaispesissä hajoavaa eloperäistä ainesta. == Lähteet == == Aiheesta muualla == * Bestimmungshilfe des Lepiforums Luokka:Aitokoit
Lännenkeltabulbuli

Lännenkeltabulbuli (Calyptocichla serinus) on bulbulien heimoon kuuluva varpuslintu. ==Levinneisyys== Lännenkeltabulbulia tavataan Afrikan länsi- ja keskiosissa. Sen on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Wilfred Hildreth

Wilfred Hildreth (1896–1979) oli intialainen pikajuoksija. Hän kilpaili miesten 100 ja 200 metrin matkoilla vuoden 1924 kesäolympialaisissa. == Lähteet == Luokka:Intialaiset pikajuoksijat Luokka:Vuonna 1896 syntyneet Luokka:Vuonna 1979 kuolleet
Intian jalkapalloliitto

Intian jalkapalloliitto (, , lyh. AIFF) on intialaisen jalkapalloilun kattojärjestö, joka on perustettu vuonna 1937. Järjestö hallinnoi Intian jalkapallomaajoukkueen toimintaa ja ohjaa maan pääsarjan I-Leaguen sekä muiden maassa pelattavien seurajoukkueturnausten toimintaa. Kansainvälisen jalkapalloliiton FIFA:n jäseneksi liitto hyväksyttiin vuonna 1948, Aasian maanosaliiton AFC:n jäseneksi vuonna 1954 ja SAFF:n (Etelä-Aasian jalkapalloliitto) jäseneksi vuonna 1997. Ennen AIFF:n perustamista intialaisen jalkapalloilun koordinoinnista vastasi IFA, joka oli englantilaisen hallinnon ja brittiläisen jalkapalloliiton (FA) alaisuudessa. Tuolloin toiminta keskittyi lähinnä Bengalin alueelle. Intian jalkapalloliiton presidenttinä toimii Praful Patel. AIIF jakautuu 33 osavaltioliittoon, jotka vastaavat liiton palveluiden tuottamisesta ja toimintojen järjestämisestä sekä valvonnasta alueellisella tasolla. Osavaltioliitot hallinnoivat myös omia alueellisia kilpailujaan, jotka eivät kuulu kansallisen toiminnan piiriin. Luokka:Intian jalkapallo Luokka:Kansalliset jalkapalloliitot
Manjeet Kaur

Manjeet Kaur (s. 2. huhtikuuta 1982 Punjab) on intialainen pikajuoksija, joka on erikoistunut 400 metrin juoksuun. Hänen nykyinen ennätyksensä matkalla on 51,05 sekuntia, jonka hän juoksi Chennaissa järjestetyssä National Circuit Athletic Meet -tapahtumassa 16. kesäkuuta 2004. Hän rikkoi silloin Kalayathumkuzhi Matthews Beenamolin ennätyksen, joka oli ollut hänen hallussaan marraskuusta 2001. Hän läpäisi samalla vuoden 2004 Ateenan kesäolympialaisten karsintarajan. Hän muodosti joukkueen Chitra Somanin, Rajwinder Kaurin ja Kalayathumkuzhi Matthews Beenamolin kanssa. Kesäolympialaisissa 2004 Kaur kilpaili 4 × 400 metrin viestikilpailussa, jossa hänen joukkueensa teki uuden Intian ennätysajan 3:26,89. Joukkue sijoittui oman alkueränsä kolmanneksi. Kaur osallistui myös vuoden 2008 olympialaisiin, joissa hänen joukkueessaan juoksivat lisäksi Sathi Geetha, Chitra Soman ja Mandeep Kaur. Joukkue kellotti ajan 3:28,83 ja sijoittui seitsemänneksi omassa alkuerässään. Dohassa, Aasian kisoissa 2006 Manjeet johti joukkueensa 4 × 400 metrin viestin voittoon. Aiemmin samoissa kisoissa hän sijoittui myös hopealle yksittäisen kilpailun 400 metrin juoksussa. Kilpailun voitti kazakstanilainen Olga Tereshkova. Vuonna 2005 hänelle myönnettiin Arjuna-palkinto saavutuksistaan intialaisen yleisurheilun eteen. Kaur voitti Kansainyhteisön kisoissa 2010 kultamitalin 4 × 400 metrin viestimatkalla. Joukkueeseen kuuluivat myös Mandeep Kaur, Sini Jose ja Ashwini Akkunji. Toukokuussa 2012 National Anti-Doping Agency (NADA) antoi Kaurille kahden vuoden kilpailukiellon suorituksia parantavien aineiden käytöstä. Kaur on voittanut uransa aikana Kansainyhteisön kisoissa, Aasian-mestaruuskilpailuissa ja Aasian kisoissa yhteensä 12 mitalia, joiden joukossa seitsemän on kultamitalia, kolme hopeamitalia ja kaksi pronssimitalia. == Lähteet == Luokka:Vuonna 1982 syntyneet Luokka:Intialaiset pikajuoksijat Luokka:Elävät henkilöt
Belgian naisten jalkapallomaajoukkue

Belgian naisten jalkapallomaajoukkue edustaa Belgiaa naisten jalkapallon kansainvälisissä otteluissa. Joukkue on osallistunut jokaiseen EM-karsintaan. Ennen vuotta 2017 se pääsi lähimmäksi arvokisapaikkaa vuoden 2013 EM- karsinnoissa, joissa se keräsi kuusi voittoa ja kaksi tasapeliä kymmenessä ottelussa jääden kahden pisteen päähän jatkokarsinnasta. Joukkue selviytyi vuoden 2017 EM-lopputurnaukseen, jossa se jäi alkulohkoon voitettuaan Norjan 2–0 sekä hävittyään Tanskalle 0–1 ja Alankomaille 1–2. EM-kilpailuissa 2022 Belgia pääsi alkulohkostaan jatkoon pelattuaan Islannin kanssa tasan 1–1, hävittyään Ranskalle 1–2 ja voitettuaan Italian 1–0. Puolivälierissä Belgia hävisi Ruotsille 0–1. == Arvokisat == === Maailmanmestaruuskilpailut === * 1991 - Ei selviytynyt karsinnoista * 1995 - Ei selviytynyt karsinnoista * 1999 - Ei selviytynyt karsinnoista * 2003 - Ei selviytynyt karsinnoista * 2007 - Ei selviytynyt karsinnoista * 2011 - Ei selviytynyt karsinnoista * 2015 - Ei selviytynyt karsinnoista * 2019 - Ei selviytynyt karsinnoista === Euroopan- mestaruuskilpailut === * 1984 - Ei selviytynyt karsinnoista * 1987 - Ei selviytynyt karsinnoista * 1989 - Ei selviytynyt karsinnoista * 1991 - Ei selviytynyt karsinnoista * 1993 - Ei selviytynyt karsinnoista * 1995 - Ei selviytynyt karsinnoista * 1997 - Ei selviytynyt karsinnoista * 2001 - Ei selviytynyt karsinnoista * 2005 - Ei selviytynyt karsinnoista * 2009 - Ei selviytynyt karsinnoista * 2013 - Ei selviytynyt karsinnoista * 2017 - Alkulohko * 2022 - Puolivälierät == Lähteet == Luokka:Naisten jalkapallomaajoukkueet Luokka:Belgian jalkapallo
Kun kello käy

Kun kello käy on Kristina Hautalan esittämä Suomen edustuskappale vuoden 1968 Eurovision laulukilpailussa Lontoossa. Sen sävelsi Esko Linnavalli ja sanoitti Juha Vainio. Kappale jäi yhdellä pisteellään jaetulle viimeiselle sijalle.Pajala 2006 ss. 460–461 Euroviisututkija Mari Pajalan mukaan suomalaisille tyypillinen ”suurista toiveista suureen pettymykseen” -suhtautumiskaava Euroviisuihin sai alkunsa juuri vuonna 1968, kun Suomen euro­viisu­karsinta toteutettiin ensi kertaa yleisöäänestyksenä postikorttien avulla. Poptähteytensä huipulla ollut Kristina Hautala oli sekä yleisön että sitä myötäilevän median suosikki, ja Suomen mahdollisuuksiin pirteällä popkappaleella uskottiin vahvasti. Hautalan sanottiin päässeen ”lemmikin asemaan” loppukilpailun pienimpänä ja nuorimpana esiintyjänä, ja kappaleen kansainvälinen ennakkomyynti oli parempaa kuin suomalaislaululla koskaan. Kun tämä suomalaisten suosikkiesitys sitten jäi loppukilpailussa viimeiseksi, toiveista pettymykseen -kaava toteutui ensimmäistä kertaa puhtaana. Jumbosijoja oli tullut aiemminkin vuosina 1963 ja 1965, mutta silloin kappaleilla joiden menestykseen ei niin vahvasti ollutkaan uskottu.Pajala 2006 ss. 89–90 Vuoden 1968 Eurovision laulukilpailu Lontoossa oli ensimmäinen, joka tallennettiin väreissä ja esitettiinkin väreissä niissä maissa, joissa väritelevisiotoiminta oli jo aloitettu. Jokaisen kilpailijan esiintymisasuihin kiinnitettiin nyt aivan uudenlaista huomiota, ja Kristina Hautalan lehmuksenvihreä minimekko sai jo etukäteen paljon huomiota Suomen lehdistössä.Pajala 2006 ss. 258–259 Suomalaisten televisioista Euroviisuja katseltiin kuitenkin vielä tuolloin mustavalkoisena, sillä Yleisradio aloitti värilähetykset vasta seuraavana vuonna eli 1969. Ruotsissa syntynyt ja lapsuutensa viettänyt Hautala levytti kappaleen myös ruotsiksi Stig Andersonin sanoittamana nimellä ”Vänta och se”. ==Lähteet== * ===Viitteet=== Luokka:Vuoden 1968 euroviisuedustuskappaleet Luokka:Suomen euroviisuedustuskappaleet
Verónica Boquete

Verónica Boquete Giadans (s. 9. huhtikuuta 1987) on espanjalainen jalkapalloilija, pelipaikaltaan hyökkääjä. Boquete edusti Espanjaa alle 20-vuotiaiden MM-kilpailuissa 2004. Espanjan naisten maajoukkuetta hän edusti arvokisoissa ensimmäisen kerran EM-kilpailuissa 2013. Hän teki EM-kisojen alkulohkossa maalin sekä Englantia että Venäjää vastaan. Vuoden 2015 MM- kilpailuissa hän teki maalin alkulohko-ottelussa Etelä-Koreaa vastaan. Seuratasolla Boquete on edustanut muun muassa ruotsalaista Tyresö FF:ää ja saksalaista 1. FFC FrankfurtiaSpanien-Star Vero im Anflug . Kesällä 2015 hän siirtyi FC Bayern MüncheniinVero Boquete ficha por el Bayern Münich. == Lähteet == * * * === Viitteet === == Aiheesta muualla == Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Florentinus Sului Hajang Hau

Florentinus Sului Hajang Hau (11. joulukuuta 1948 Tering – 18. heinäkuuta 2013) oli indonesialainen roomalaiskatolinen arkkipiispa. Hänet vihittiin Congregatio Missionariorum a S. Familian papiksi 16. helmikuuta 1976 ja nimitettiin Samarindan hiippakunnan johtoon 5. huhtikuuta 1993. Piispaksi vihkiminen seurasi 21. marraskuuta. Pääkonsekraattorina toimi Yulius Aloysius Husin, jota avustivat Hieronymus Herculanus Bumbun ja Wilhelmus Joannes Demarteau.Catholic-Hierarchy.org: Archbishop Florentinus Sului Hajang Hau, M.S.F. Samarindan hiippakunta korotettiin 29. tammikuuta 2003 arkkihiippakunnaksi ja Sului Hajang Hau jatkoi sen johtamista arkkipiispana. Hän kuoli 64-vuotiaana virassa. == Lähteet == Luokka:Indonesialaiset papit Luokka:Katoliset arkkipiispat Luokka:Vuonna 1948 syntyneet Luokka:Vuonna 2013 kuolleet
Jennifer Hermoso

Jennifer "Jenni" Hermoso Fuentes (s. 9. toukokuuta 1990) on espanjalainen jalkapalloilija, pelipaikaltaan keskikenttäpelaaja. Hän edusti Espanjan naisten maajoukkuetta arvokisoissa ensimmäisen kerran EM-kilpailuissa 2013. Hän teki EM-kisoissa maalin alkulohko-ottelussa Englantia vastaan ja puolivälierässä Norjaa vastaan. Vuoden 2019 MM-kilpailuissa hän teki kolme maalia ja oli joukkueensa paras maalintekijä. Hän jäi polvivamman vuoksi pois vuoden 2022 EM-kilpailuista. Kesäkuun 2022 loppuun mennessä Hermoso on pelannut 91 maaottelua ja tehnyt niissä 45 maalia, millä hän on Espanjan naisten maajoukkueen kaikkien aikojen paras maalintekijä. Seuratasolla Hermoso on edustanut kotimaassaan Atlético Madridia, Rayo Vallecanoa ja FC Barcelonaa sekä Ruotsissa Tyresö FF:ää vuonna 2013 ja Ranskassa Paris Saint-Germainia 2017–2018. The Guardian valitsi hänet sijalle 14 vuoden 2020 parhaiden naisjalkapalloilijoiden listalla. Hän voitti Barcelonan joukkueessa Mestarien liigan vuonna 2021. == Lähteet == * * === Viitteet === Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Anita Desai

Anita Desai (ent. Anita Mazumdar, s. 24. kesäkuuta 1937 Mussoorie, Intia) on intialainen kirjailija, joka kirjoittaa englanniksi. Hänen äitinsä oli saksalainen ja isänsä kotoisin Bengalista. Desain varhainen tuotanto käsittelee naisen asemaa Intiassa. Monet Desain troksista käsittelevät intialaista porvaristoa, jonka avio-ongelmat nousevat etusijalle. == Teoksia == * Cry, the Peacock, 1963 * Voices in the City, 1965 *Bye-Bye, Blackbird, 1971 *The Peacock Garden, 1974 *Where Shall We Go This Summer?, 1975 * Cat on a Houseboat, 1976 * Fire on the Mountain, 1977 * Games at Twilight and Other Stories, 1978 (suom. Hämärän leikkejä (novellikokoelma, suomentanut Riitta Oittinen et al., LIKE 1991) * Clear Light of Day, 1980 * Village by the Sea, 1982 * In Custody, 1984 * Baumgartner's Bombay, 1988 *Journey to Ithaca, 1996 *Fasting, Feasting, 1999 *Diamond Dust, 2000 *The Zigzag Way: A Novel, 2004 *The Artist of Disappearance: Three Novellas, 2011 == Lähteet == Luokka:Intialaiset kirjailijat Luokka:Vuonna 1937 syntyneet Luokka:Elävät henkilöt
Ethelstan

Ethelstan (n. 829 – 851/855) oli Wessexin kuninkaan Ethelwulfin vanhin poika ja vuodesta 839 Kentin kuningas. Ethelstanin veljet olivat Ethelbald ja Ethelbert. Noustuaan valtaistuimelle Ethelwulf antoi puolet valtakunnastaan – Kentin, Surreyn, Sussexin ja Essexin – vanhimmalle pojalleen Ethelstanille. Näin ollen useimmat pitävät häntä myös yllä mainittujen alueiden hallitsijana ja Anglosaksien kronikka kuvaakin Ethelstania ”Itä- ja eteläsaksien, Kentin ja Surreyn kuninkaaksi”. Ethelstanista tiedetään siitä huolimatta melko vähän. Ethelstan voitti vuonna 851 taistelun viikinkien laivastoa ja armeijaa vastaan. Tämän jälkeen hänestä ei ole kuulunut mitään. Ei ole mitään todisteita siitä, että hän olisi toiminut Kentin kuninkaana vielä tämän jälkeen, joten Ethelstanin uskotaan kuolleen vuosien 851–855 välisenä aikana isänsä vieraillessa Roomassa. == Lähteet == * Keynes, Simon; Lapidge, Michael. (1983). Alfred the Great: Asser's Life of King Alfred & Other Contemporary Sources. Penguin Classics. * Nelson, Janet L. (2004). "Æthelwulf (d. 858), king of the West Saxons". Oxford Dictionary of National Biography. Oxford University Press. doi : 10.1093/ref:odnb/39264. Retrieved 23 October 2012. Luokka:Englannin anglosaksikuninkaat
Alexia Putellas

Alexia Putellas Segura (s. 4. helmikuuta 1994) on espanjalainen jalkapalloilija, pelipaikaltaan keskikenttäpelaaja. Putellas saavutti pronssia alle 17-vuotiaiden MM-kilpailuissa 2010. Hän edusti Espanjan naisten maajoukkuetta arvokisoissa ensimmäisen kerran EM-kilpailuissa 2013. Hän teki EM-kisojen alkulohkossa 3–2-voittomaalin Englantia vastaan tultuaan kentälle vaihtopelaajana. Hän on vuoden 2019 MM-kilpailujen päättyessä pelannut 70 maaottelua ja tehnyt niissä 14 maalia. Putellas voitti vuoden 2021 ja 2022 naisten Kultaisen pallon palkinnon. Seuratasolla Putellas on edustanut FC Barcelonaa vuodesta 2012. Hän voitti Barcelonan joukkueessa Mestarien liigan vuonna 2021. == Lähteet == * * === Viitteet === Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Intia kesäolympialaisissa 1932

Intia osallistui Los Angelesin kesäolympialaisiin 1932 19 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan toista kertaa peräkkäin. Intian lisäksi maahockeyturnauksessa olivat mukana vain Japani ja Yhdysvallat. Intia oli turnauksessa lopulta täysin omaa luokkaansa, sillä maa voitti Japanin lukemin 11–1 ja Yhdysvallat luvuin 24–1. ==Mitalistit== === Kultaa=== *Richard Allen, Sardar Mohammad Aslam, Lal Shah Bokhari, Frank Brewin, Richard Carr, Dhyan Chand, Leslie Hammond, Arthur Charles Hind, Sayed Jaffar, Masud Minhas, Eric Pinniger, Gurmit Singh, Roop Singh, Pat Sullivan, Carlyle Tapsell – Maahockey, miehethttp://www.sports- reference.com/olympics/countries/IND/summer/1932/ == Lähteet == Kesäolympialaisissa 1932 Luokka:Valtiot kesäolympialaisissa 1932
H. D. Deve Gowda

Haradanahalli Doddegowda Deve Gowda (; s. 18. toukokuuta 1933) on intialainen poliitikko, joka toimi maansa pääministerinä kesäkuusta 1996 huhtikuuhun 1997. Gowda oli Intian kongressipuolueen jäsen 1953-1962. Hän erosi puolueesta 1962 ja pääsi Karnatakan osavaltion parlamenttiin, missä istui neljä kautta ja tuli tunnetuksi vähäosaisten puolustajana. 1991 hänet valittiin Intian parlamentin alahuoneeseen. Vuonna 1994 Gowdasta tuli Janata Dal-puolueen puheenjohtaja ja Karnatakan pääministeri. Vuoden 1996 vaaleissa voitti BJP:tä eli Intian kansanpuoluetta vastaan muodostettu 13 puolueen vaaliliitto, ja Gowda nousi pääministeriksi. Hän hävisi epäluottamuslauseäänestyksen parlamentissa 11. huhtikuuta 1997. Pääministerikautensa jälkeen Gowda on ollut rivikansanedustajana. == Lähteet == == Aiheesta muualla == Luokka:Intian pääministerit Luokka:Karnatakan pääministerit Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1933 syntyneet Luokka:Elävät henkilöt
Intia kesäolympialaisissa 1928

Intia osallistui Amsterdamin kesäolympialaisiin 1928 21 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan. ==Mitalistit== === Kultaa=== *Shaukat Ali, Richard Allen, Dhyan Chand, Michael Gateley, Willie Goodsir-Cullen, Leslie Hammond, Feroze Khan, George Marthins, Rex Norris, Eric Pinniger, Michael Rocque, Frederick Seaman, Jaipal Singh, Sayed Yusuf - Maahockey miehethttp://www.sports- reference.com/olympics/countries/IND/summer/1928/ == Lähteet == Kesäolympialaisissa 1928 Luokka:Valtiot kesäolympialaisissa 1928
Intia kesäolympialaisissa 1948

Intia osallistui Lontoon kesäolympialaisiin 1948 79 urheilijan voimin. Intian joukkue saavutti yhden mitalin, kun maahockeyjoukkue voitti olympiakultaa neljännen kerran peräkkäin. ==Mitalistit== === Kultaa=== *Leslie Claudius, Walter de Sousa, Keshav Dutt, Lawrie Fernandes, Ranganandhan Francis, Gerry Glacken, Akhtar Hussain, Pat Jansen, Amir Kumar, Kishan Lal, Leo Pinto, Jaswant Rajput, Latif-ur Rehman, Reginald Rodrigues, Tarlochan Singh Bawa, Randhir Singh Gentle, Balbir Singh, Sr., G. Nandy Singh, Kunwar Digvijay Singh, Maxie Vaz - Maahockey miehethttp://www.sports- reference.com/olympics/countries/IND/summer/1948/ == Lähteet == Kesäolympialaisissa 1948 Luokka:Valtiot kesäolympialaisissa 1948
Choudhary Charan Singh

Chaudhuri Charan Singh (; 23. joulukuuta 1902 − 29. toukokuuta 1987) oli intialainen poliitikko, joka toimi maansa pääministerinä 1979−1980. Singh opiskeli lakimieheksi ja liittyi vuonna 1929 Intian kongressipuoluetta edeltäneeseen liikkeeseen. Hän toimi merkittävissä tehtävissä Uttar Pradeshissa. Vuonna 1977 Singh nousi valtakunnanpolitiikkaan Janata-puolueen vaaliliiton myötä. Hän oli ollut vankilassa Indira Gandhin julistaman poikkeustilan aikana, mutta 1979 Singh nousi pääministeriksi Gandhin tuella. Gandhin vetäessä tukensa pois Singhiltä tämä joutui eroamaan eikä enää hakeutunut korkeisiin virkoihin. Meerutissa toimiva yliopisto on nimetty Singhin mukaan. == Lähteet == Luokka:Intian pääministerit Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1902 syntyneet Luokka:Vuonna 1987 kuolleet
Intia kesäolympialaisissa 1952

Intia osallistui Helsingin kesäolympialaisiin 1952 64 urheilijan voimin. Intian joukkue saavutti kaksi mitalia, kun ensin maahockeyjoukkue voitti lajissaan olympiakultaa jo viidennen kerran peräkkäin. Toisesta mitalista vastasi Khashaba Dadasaheb Jadhav, joka voitti pronssia miesten vapaapainin 57 kg sarjassa. ==Mitalistit== === Kultaa=== *Leslie Claudius, Meldric daLuz, Chinadorai Deshmutu, Keshav Dutt, Ranganandhan Francis, Raghbir Lal, Govind Perumal, Muniswamy Rajagopal, Randhir Singh Gentle, Dharam Singh Gill, Balbir Singh, Sr., G. Nandy Singh, Kunwar Digvijay Singh, Udham Singh – maahockey miehet === Pronssia=== *Khashaba Dadasaheb Jadhav – miesten vapaapaini 57 kghttp://www.sports-reference.com/olympics/countries/IND/summer/1952/ == Lähteet == Kesäolympialaisissa 1952 Luokka:Valtiot kesäolympialaisissa 1952
Intia kesäolympialaisissa 1956

Intia osallistui Melbournen kesäolympialaisiin 1956 59 urheilijan voimin. Intian joukkue saavutti yhden mitalin, kun maahockeyjoukkue otti lajissaan olympiakultaa kuudennen kerran peräkkäin. ==Mitalistit== === Kultaa=== *Leslie Claudius, Ranganandhan Francis, Hari Pal Kaushik, Amir Kumar, Raghbir Lal, Shankar Laxman, Govind Perumal, Amit Singh Bakshi, Raghbir Singh Bhola, Randhir Singh Gentle, Balbir Singh, Sr., Bakshish Singh, Balkrishan Singh, Gurdev Singh, Hardyal Singh, Udham Singh, Charles Stephen - Maahockey miehethttp://www.sports-reference.com/olympics/countries/IND/summer/1956/ == Lähteet == Kesäolympialaisissa 1956 Luokka:Valtiot kesäolympialaisissa 1956
Intia kesäolympialaisissa 1960

Intia osallistui Rooman kesäolympialaisiin 1960 45 urheilijan voimin. Intian joukkue saavutti kisoista yhden mitalin, kun maahockeyjoukkue voitti edellisten kisojen kultasateen jälkeen olympiahopeaa. ==Mitalistit== === Hopeaa=== *Joseph Anthony Antic, Leslie Claudius, Mohinder Lal, Shankar Laxman, V. J. Peter, Govind Sawant Male, Jaman Lal Sharma, Raghbir Singh Bhola, Charanjit Singh, Gindi Singh, Jaswant Singh, Prithipal Singh, Udham Singh - Maahockey miehethttp://www.sports- reference.com/olympics/countries/IND/summer/1960/ == Lähteet == Kesäolympialaisissa 1960 Luokka:Valtiot kesäolympialaisissa 1960
Intia kesäolympialaisissa 1964

Intia osallistui Tokion kesäolympialaisiin 1964 53 urheilijan voimin. Intian joukkue saavutti yhden mitalin, kun maahockeyjoukkue saavutti jo historiansa seitsemännen olympiakullan, palauttaen samalla mestaruuden Intialle. ==Mitalistit== === Kultaa=== * Syed Mushtaq Ali, Hari Pal Kaushik, Mohinder Lal, Shankar Laxman, Bandu Patil, V. J. Peter, Charanjit Singh, Darshan Singh, Dharam Singh, Gindi Singh, Gurbux Singh, Harbinder Singh, Jagjit Singh, Prithipal Singh, Udham Singh – Maahockey miehethttp://www.sports- reference.com/olympics/countries/IND/summer/1964/ == Lähteet == Kesäolympialaisissa 1964 Luokka:Valtiot kesäolympialaisissa 1964
Superkuu

Superkuu tarkoittaa tilannetta, jossa Kuu on ratansa Maata lähimmässä pisteessä juuri täydenkuun aikaan, mikä saa sen näyttämään Maasta katsottuna mahdollisimman suurelta. Kuu on tuolloin radallaan perigeumissa. Tämä johtuu siitä, että Kuu kiertää Maata elliptisellä radalla: radan lähimmässä kohdassa etäisyys Maahan on noin 356 400 kilometriä ja kaukaisimmassa noin 407 700 kilometriä. Superkuun aikaan täysikuu näyttää noin 14 prosenttia suuremmalta halkaisijaltaan ja noin 30 prosenttia kirkkaammalta kuin Kuun ollessa ratansa kaukaisimmassa kohdassa, eli apogeumissa. Toisaalta superkuuta enemmän illuusioon Kuun koosta vaikuttaa se, kuinka lähellä horisonttia Kuu on. Vuorovedet ovat superkuun aikaan hieman tavallista täyttäkuuta voimakkaampia. Sanan superkuu (engl. super moon) keksi vuonna 1979 yhdysvaltalainen astrologi Richard Nolle. Tähtitieteilijöille ilmiö ei ole mitenkään erityisen merkittävä. Ilmiön virallinen nimi on englanniksi ”perigee-syzygy of the Earth-Moon-Sun system”. Tätä astrologiasta lähtöisin olevaa nimitystä on alettu käyttää 2010-luvun alusta lähtien sellaisesta täydestäkuusta, jolloin Kuu on radallaan siinä pisteessä, jossa se on lähimpänä maapalloa. == Yleisyys == Superkuu ei ole erityisen harvinainen ilmiö, sillä noin joka neljästoista täysikuu on superkuu. Seuraavassa viime vuosien superkuita: Päivämäärä Kuun etäisyys 19\. maaliskuuta 2011 356 575 km 6\. toukokuuta 2012 356 955 km 23\. kesäkuuta 2013 356 991 km 10\. elokuuta 2014 356 896 km 28\. syyskuuta 2015 356 877 km 14\. marraskuuta 2016 356 509 km 2\. tammikuuta 2018 356 565 km 2000-luvun aikana lähimmäksi Maata superkuu osuu 6. joulukuuta 2052. Tällöin Kuu on 356 452 kilometrin päässä Maasta. == Lähteet == == Aiheesta muualla == * Yle Uutiset – Kuvagalleria: Superkuu täyteen kokoonsa * Ursa: Liljeström, Anne: Kuka kumman superkuu? 1.8.2014 * * * Luokka:Tähtitieteelliset tapahtumat Luokka:Kuu Luokka:Seulonnan keskeiset artikkelit
Intia kesäolympialaisissa 1968

Intia osallistui Méxicon kesäolympialaisiin 1968 25 urheilijan voimin. He olivat kaikki miehiä. Intian joukkue saavutti yhden mitalin, kun maahockeyjoukkue saavutti yhdeksännen mitalinsa olympiatasolla. Värisuora täydentyi näissä kisoissa pronssisella mitalilla. ==Mitalistit== === Pronssia=== *Rajendra Christy, Krishnamurty Perumal, V. J. Peter, Inam-ur Rahman, Munir Sait, Ajitpal Singh, Balbir Singh, Balbir Singh, Balbir Singh, Gogi Singh, Gurbux Singh, Harbinder Singh, Harmik Singh, Jagjit Singh, Prithipal Singh, Tarsem Singh - Maahockey miehet == Lähteet == Kesäolympialaisissa 1968 Luokka:Valtiot kesäolympialaisissa 1968
Intia kesäolympialaisissa 1972

Intia osallistui Münchenin kesäolympialaisiin 1972 41 urheilijan voimin. Intian joukkue saavutti yhden mitalin, kun maahockeyjoukkue voitti toisissa perättäisissä kisoissa olympiapronssia. Kaikkiaan tuo mitali oli myös Intian kymmenes maahockeystä. ==Mitalistit== === Pronssia=== *Govinda Billimogaputtaswamy, Charles Cornelius, Manuel Frederick, Michael Kindo, Ashok Kumar, Ganesh Mollerapoovayya, Krishnamurty Perumal, Ajitpal Singh, Harbinder Singh, Harcharan Singh, Harmik Singh, Kulwant Singh, Mukhbain Singh, Varinder Singh - Maahockey miehethttp://www.sports- reference.com/olympics/countries/IND/summer/1972/ == Lähteet == Kesäolympialaisissa 1972 Luokka:Valtiot kesäolympialaisissa 1972
Intia kesäolympialaisissa 1980

Intia osallistui Moskovan kesäolympialaisiin 1980 72 urheilijan voimin. Intian joukkue saavutti yhden mitalin, kun maahockeyjoukkue jatkoi mitaliputkeaan ja palasi mestaruuskantaan ottamalla lajissaan olympiakultaa. ==Mitalistit== === Kultaa=== * Vasudevan Baskaran, Bir Bhadur Chettri, Merwyn Fernandes, Zafar Iqbal, Maharaj Krishon Kaushik, Charanjit Kumar, Somaya Maneypandey, Amarjit Singh Rana, Allan Schofield, Mohammed Shahid, Surinder Singh Sodhi, Davinder Singh, Gurmail Singh, Rajinder Singh, Ravinder Pal Singh, Sylvanus Dung Dung - Maahockey, miehethttp://www.sports- reference.com/olympics/countries/IND/summer/1980/ == Lähteet == Kesäolympialaisissa 1980 Luokka:Valtiot kesäolympialaisissa 1980
Intia kesäolympialaisissa 1996

Intia osallistui Atlantan kesäolympialaisiin 1996 49 urheilijan voimin. Intian joukkue saavutti yhden mitalin, kun Leander Paes saavutti tenniksessä miesten kaksinpelin olympiapronssia. ==Mitalistit== === Pronssia=== *Leander Paes - Tennis, miesten kaksinpelihttp://www.sports- reference.com/olympics/countries/IND/summer/1996/ == Lähteet == Kesäolympialaisissa 1996 Luokka:Valtiot kesäolympialaisissa 1996
Intia kesäolympialaisissa 2000

Intia osallistui Sydneyn kesäolympialaisiin 2000 65 urheilijan voimin. Intian joukkue saavutti yhden mitalin, kun Karnam Malleswari saavutti painonnostossa pronssia naisten 69kg sarjassa. ==Mitalistit== === Pronssia=== *Karnam Malleswari - Painonnosto, naiset 69kghttp://www.sports- reference.com/olympics/countries/IND/summer/2000/ == Lähteet == Kesäolympialaisissa 2000 Luokka:Valtiot kesäolympialaisissa 2000
Intia kesäolympialaisissa 2004

Intia osallistui Ateenan kesäolympialaisiin 2004 65 urheilijan voimin. Intian joukkue saavutti yhden mitalin, kun Rajyavardhan Singh Rathore saavutti miesten kaksoistrapissa olympiahopeaa. ==Mitalistit== === Hopeaa=== *Rajyavardhan Singh Rathore - Miesten kaksoistraphttp://www.sports- reference.com/olympics/countries/IND/summer/2004/ == Lähteet == Kesäolympialaisissa 2004 Luokka:Valtiot kesäolympialaisissa 2004
Intia kesäolympialaisissa 2008

Intia osallistui Pekingin kesäolympialaisiin 2008 53 urheilijan voimin. Intian joukkue saavutti kolme mitalia. Vastaavanlaiseen suoritukseen Intian olympiajoukkue ei ollut pystynyt ennen Pekingin kisoja. Abhinav Bindra voitti kultaa 10 m ilmakiväärissä, Vijender Singh voitti pronssia nyrkkeilyn 75 kg sarjassa ja Sushil Kumar saavutti niin ikään pronssia vapaapainin 66 kg sarjassa. ==Mitalistit== === Kultaa=== *Abhinav Bindra - Miehet, 10 m ilmakivääri === Pronssia=== *Vijender Singh - Miesten nyrkkeily, 75 kg *Sushil Kumar, Miesten vapaapaini, 66 kghttp://www.sports- reference.com/olympics/countries/IND/summer/2008/ == Lähteet == Kesäolympialaisissa 2008 Luokka:Valtiot kesäolympialaisissa 2008
Intia kesäolympialaisissa 2012

Intia osallistui Lontoon kesäolympialaisiin 2012 53 urheilijan voimin. Intian joukkue paransi mitalisaalistaan edellisistä kisoista ja saavutti kaikkiaan kuusi mitalia, joista kaksi oli hopeisia ja neljä pronssisia. Tämä oli myös maan kaikkien aikojen paras noteeraus olympiatasolla. Sushil Kumar kirkasti edellisten olympiakisojen mitaliaan voittamalla vapaapainissa 66kg sarjassa hopeaa. Toisen hopean saavutti Vijay Kumar miesten 25m olympiapistoolissa. Pronssille ylsivät Gagan Narang miesten 10m ilmakiväärissä, Saina Nehwal sulkapallon naisten kaksinpelissä, Mary Kom naisten nyrkkeilyn kärpässarjassa ja Yogeshwar Dutt miesten vapaapainin 60kg sarjassa. Maan lipunkantajana toimi avajaisissa Sushil Kumar ja päättäjäisissä nyrkkeilijä Chungnejang Mery Kom Hmangte. ==Mitalistit== === Hopeaa=== *Sushil Kumar - Miesten vapaapaini, 66kg *Vijay Kumar - Miesten ammunta, 25m olympiapistooli === Pronssia=== *Gagan Narang - Miesten ammunta, 10m ilmakivääri *Saina Nehwal - Naisten sulkapallo, kaksinpeli *Mary Kom - Naisten nyrkkeily, kärpässarja *Yogeshwar Dutt - Miesten vapaapaini, 60kghttp://www.sports- reference.com/olympics/countries/IND/summer/2012/ == Lähteet == Kesäolympialaisissa 2012 Luokka:Valtiot kesäolympialaisissa 2012
Jim Sheridan

Jim Sheridan (s. 6. helmikuuta 1949 Dublin, Irlanti) on irlantilainen elokuvaohjaaja, käsikirjoittaja ja tuottaja. Hän on ollut kuudesti ehdolla Oscar-palkinnon saajaksi. Hänen tunnetaan muun muassa ohjaamistaan elokuvista Minun elämäni, Isän nimeen, In America ja Brothers. ==Filmografia== * Minun elämäni (My Left Foot, 1989) * Pelto (The Field, 1990) * Isän nimeen (In the Name of the Father, 1993) * Elämän hinta (Some Mother’s Son, 1996) (käsikirjoittajana) * The Boxer (1997) * In America (2003) * Get Rich or Die Tryin’ (2005) * Brothers (2009) * Dream House (2011) * The Secret Scripture (2016) == Lähteet == ==Aiheesta muualla== * Luokka:Irlantilaiset elokuvaohjaajat Luokka:Vuonna 1949 syntyneet Luokka:Elävät henkilöt
Jorge Estrada Solórzano

Jorge Estrada Solórzano (s. 27. elokuuta 1961 México) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 2. kesäkuuta 1995 ja nimitettiin sen vihkipiispaksi sekä Pinhelin titulaaripiispaksi 28. toukokuuta 2013. Piispaksi vihkiminen seurasi 19. heinäkuuta. Pääkonsekraattorina toimi Norberto Rivera Carrera, jota avusti Christophe Pierre.Catholic-Hierarchy.org: Bishop Jorge Estrada Solórzano == Lähteet == Luokka:Meksikolaiset papit Luokka:Katoliset piispat Luokka:Vuonna 1961 syntyneet Luokka:Elävät henkilöt
Alexander Djajasiswaja

Alexander Soetandio Djajasiswaja (30. marraskuuta 1931 Surakarta – 19. tammikuuta 2006) oli indonesialainen roomalaiskatolinen piispa. Hänet vihittiin papiksi 7. syyskuuta 1958 ja nimitettiin Bandungin hiippakunnan johtoon 2. heinäkuuta 1984. Piispaksi vihkiminen seurasi 11. marraskuuta. Pääkonsekraattorina toimi Justinus Darmojuwono, jota avustivat Alfred Gonti Pius Datubara ja Alphonsus Augustus Sowada.Catholic-Hierarchy.org: Bishop Alexander Soetandio Djajasiswaja Djajasiswaja kuoli 74-vuotiaana virassa. == Lähteet == Luokka:Indonesialaiset papit Luokka:Katoliset piispat Luokka:Vuonna 1931 syntyneet Luokka:Vuonna 2006 kuolleet
Salgaocar SC

Salgaocar SC on intialainen jalkapalloseura Vascosta, Goalta. Seura on perustettu vuonna 1956, ja se on paikallisen VM Salgaocar Group of Companiesin omistuksessa. Intian jalkapallomestaruuden (National Football Leaguen ja myöhemmin I-Leaguen) Salgaocar SC on voittanut kaksi kertaa, edellisen kerran kauden 2010–2011 päätteeksi. == Aiheesta muualla == * Seuran kotisivut Luokka:Goa Luokka:Intialaiset jalkapalloseurat
Sporting Clube de Goa

Sporting Clube de Goa on intialainen jalkapalloseura Goasta. Seura on perustettu vuonna 1999 ja se on Goan kaupungin omistuksessa. Seura perustettiin alun perin portugalilaisten perustaman jalkapalloseuran perinteiden jatkajaksi ja nimi muutettiin vasta tultaessa uudelle vuosituhannelle, kun kaupunki lunasti seuran portugalilaisilta. Intian pääsarjatasolle (I-Leagueen) seura nousi kauden 2010-11 päätteeksi. == Aiheesta muualla == * Seuran kotisivut Luokka:Goa Luokka:Intialaiset jalkapalloseurat
Mohun Bagan Super Giant

Mohun Bagan Super Giant on intialainen jalkapalloseura Kolkatasta, Länsi- Bengalista. Mohun Bagan Super Giant on yksi Aasian vanhimmista jalkapalloseuroista ja se on perustettu vuonna 1889. Intian jalkapallomestaruuden seura ennätti National Football Leaguen aikana voittaa kolmesti: 1997-98, 1999-00 ja 2001-02. Luokka: Intialaiset jalkapalloseurat Luokka:Länsi-Bengali Luokka:Vuonna 1889 perustetut urheiluseurat
Indian Arrows

Indian Arrows on intialainen jalkapalloseura Kolkatasta, Länsi-Bengalista. Seuran on perustanut Intian jalkapalloliitto vuonna 2010, ja sen tarkoituksena on toimia nuorten lahjakkaiden kansallisen tason jalkapalloilijoiden kasvattajaseurana. Seuran tavoitteeksi on asetettu tuottaa joukkueellinen maajoukkuetason pelaajia ajatellen vuoden 2018 MM-lopputurnausta Venäjällä. Luokka: Intialaiset jalkapalloseurat Luokka:Länsi-Bengali
Prayag United S.C.

Prayag United S.C. on intialainen jalkapalloseura Kolkatasta, Länsi- Bengalista. Prayag United S.C. perustettiin vuonna 1929 ja tunnettiin alkuaikoina nimellä Chirag United. Pääsarjatasolla seura on pelannut yhtäjaksoisesti sen jälkeen kun nousi I-Leagueen kauden 2007-08 päätteeksi. == Aiheesta muualla == * Seuran kotisivut Luokka: Intialaiset jalkapalloseurat Luokka:Länsi-Bengali
Mumbai FC

Mumbai FC on intialainen jalkapalloseura Mumbaista. Seura perustettiin vuonna 2007, koska haluttiin tarjota nuorille pelaajille mahdollisuus näyttää taitojaan isommilla areenoilla. Pääsarjatasolle Mumbai FC nousi vuonna 2008 karsintojen kautta. == Aiheesta muualla == * Seuran kotisivut Luokka:Intialaiset jalkapalloseurat Luokka:Mumbai
ONGC FC

ONGC FC on intialainen jalkapalloseura Mumbaista. Paikallinen teollisuusyritys ONGC perusti seuran vuonna 2006 ja tukee edelleenkin seuran toimintaa. ONGC FC on siis institutionaalinen seura. Luokka:Intialaiset jalkapalloseurat Luokka:Mumbai
Shree Shiv Chhatrapati Sports Complex

Shree Shiv Chhatrapati Sports Complex, toiselta nimeltään Balewadi Sports Complex, on intialainen jalkapallostadion, joka rakennettiin vuonna 1994 Intian mestaruuskilpailuja varten. Nykyisin stadionia käytetään lähinnä jalkapalloon, mutta sitä käytetty myös amerikkalaiseen jalkapalloon ja lentopalloon. Intian pääsrajassa, I-Leaguessa, pelaavista seuroista kotiottelunsa Balewadi Sports Complexissa kotiottelunsa pelaavat Pune FC sekä Mumbai FC. Näiden seurojen lisäksi myös alemmilla sarjatasoilla pelaavat Air India FC ja Pune Marathas pelaavat kotiottelunsa tällä stadionilla. Luokka:Intian jalkapallostadionit Luokka:Maharashtra
Kalastajahaukka

Kalastajahaukka, aikaisemmalta nimeltään mustakaulahaukka (Busarellus nigricollis) on haukkojen heimoon kuuluva lintulaji. Se on Busarellus-suvun ainoa laji. Se ei ole uhanalainen vaikka sen kanta on pienenemässä. == Ulkonäkö ja koko == Kalastajahaukka eroaa väritykseltään useimmista muista hiirihaukoista, jotka ovat tummanruskeita. Kalastajahaukka on puolestaan kanelinruskea, ja sillä on valkoinen pää sekä musta kaulus ja siivenkärjet. Sillä on kalastukseen soveltuvat pitkät jalat, joiden varpaiden alla on teräviä piikkejä. == Levinneisyys ja elinympäristö == Kalastajahaukan esiintymisaluetta ovat Etelä- ja Keski-Amerikan alueella Argentiina, Belize, Bolivia, Brasilia, Kolumbia, Costa Rica, Ecuador, El Salvador, Ranskan Guyana, Guatemala, Guyana, Honduras, Meksiko, Nicaragua, Panama, Paraguay, Peru, Suriname, Trinidad ja Tobago, Venezuela. Sitä tavataan vaelluslintuna Uruguayssa. Sen elinympäristöä ovat subtrooppiset ja trooppiset metsät, vesialueet, sisämaan kosteikot mutta erityisesti metsäiset suot. Linnun iäksi on arvioitu keskimäärin 9,7 vuotta. == Elintavat == Pesä on yleensä suuressa puussa, usein lähellä vettä, mutta toisinaan kahviviljelmien varjopuissa tai esikaupunkialueilla. Pesä on verhottu vihreillä lehdillä. Naaras munii 3-5 munaa, jotka ovat himmeän valkoisia, ja niissä on kalpean kellanruskeita tai punaruskeita täpliä ja muutama tummempi läiskä. Sen lisääntymisestä ei ole enempää tietoa. Linnun ravinto koostuu pääasiassa kalasta. Se syö myös vesihyönteisiä ja joskus sisiliskoja, etanoita ja jyrsijöitä. == Lähteet == Luokka:Haukat
Pune FC

Pune FC on intialainen jalkapalloseura Punesta. Seura on perustettu vuonna 2007 ja se nousi Intian pääsarjatasolle vuonna 2009. Pune FC:tä pidetään yhtenä kaikkein ammattimaisimmista jalkapallojoukkueista Intiassa. == Aiheesta muualla == *Seuran kotisivut Luokka:Maharashtra Luokka:Intialaiset jalkapalloseurat
Shillong Lajong

Shillong Lajong on intialainen jalkapalloseura Shillongsta. Seura perustettiin vuonna 1983 tuomaan paikallisia lahjakkuuksia paremmin näytille suuremmilla areenoilla. Shillongin joukkue pelaa ottelunsa selkeästi kauempana kuin muut Intian liigan joukkueet. mistä johtuen seura onkin onnistunut keräämään laajan kannattajapohjan omalta alueeltaan. Shillong Lajongin ottelukohtainen katsojamäärä onkin Intian pääsarjan korkein, keskimäärin 19 000 katsojaa ottelua kohden. == Aiheesta muualla == *Seuran kotisivut Luokka: Intialaiset jalkapalloseurat Luokka:Meghalaya
United Sikkim

United Sikkim on intialainen jalkapalloseura Gangtokista. Seura on perustettu vuonna 2008 ja se on toinen Intian pääsarjan kahdesta seurasta, jotka sijaitsevat Koilis-Intiassa selkeästi muista joukkueista erillään. United Sikkimin perustajissa ovat mukana dubailainen yhtiö FidelisWorld, Intian maajoukkueen nykyinen kapteeni Baichung Bhutia sekä intialaineen muusikko ja laulaja Shankar Mahadevan. Luokka: Intialaiset jalkapalloseurat Luokka:Sikkim
Paljor Stadium

Paljor Stadium, myös Palzor Stadium, on jalkapallostadion Gangtokissa, Intiassa. Stadion toimii Intian pääsarjassa pelaavan United Sikkimin kotiareenana, mutta sitä käytetään myös kansainvälisten otteluiden järjestämiseen. Luokka:Intian jalkapallostadionit Luokka:Sikkim
Jawaharlal Nehru Stadium

Jawaharlal Nehru Stadium, lyhyemmin myös Nehru Stadium, on jalkapallostadion Shillongissa, Intiassa. Sen kenttä päällysttettiin vuonna 2012 Astroturf nimisellä tekonurmella. Stadion toimii pääasiallisesti Intian pääsarjassa pelaavan Shillong Lajongin kotiareenana. == Lähteet == Luokka:Intian jalkapallostadionit Luokka:Meghalaya